Ixef-a wis kraḍ , nebḍa-t ɣef sin yiḥricen . Aḥric amezwaru nexdem deg-s afraz n tririyin ma d aḥric wis sin d tasleḍt n tferktin n yinelmaden . Deg tazwara, ad nexdem afraz i tririyin n yinelmaden , deg-s ad d-nemmeslay ɣef yimsulɣa wid i d-yerran d wid ur d-nerri ara ɣef yisteqsiyen-nneɣ, syin akkin afraz n taggayin n yisteqsiyen i nefka deg udiwenni .Tis snat , ad neg tasleḍt i sin n warraten n yinelmaden n sin yiswiren deg ukayad-nsen n ulmud n tira iwakken ad naweḍ ɣer tmental i yeǧǧan inelmaden ad xedmen igulen n tira ɣas ulamma ssnen ilugan n tira n tmaziɣt.